 1 Ihe E Mere 22  Devid wee sị: Nke a bụ ụlọ Jehova bụ ezi Chineke, nke a bụkwa ebe ịchụàjà Izrel ga na-achụ àjà nsure ọkụ.Devid wee kwuo ka a kpọkọta ndị mbịarambịa bi nala Izrel, o wee mee ha ndị na-awa nkume ka ha na-awapụta nkume ndị ga-enwe akụkụ anọ há nhata maka iwu ụlọ ezi Chineke.Devid kwakọbakwara ígwè nke ukwuu maka ntu a ga-eji kụọ ibo ọnụ ụzọ ámá dị iche iche nakwa maka ihe e ji akpagide ihe, ọ kwakọbakwara ọla kọpa nke ukwuu nke na a pụghị ịtụ ya nihe ọtụtụ,tinyere osisi sida a na-apụghị ịgụta ọnụ; nihi na ndị Saịdọn na ndị Taya buteere Devid ọtụtụ osisi sida.Devid wee sị: Sọlọmọn nwa m bụ obere nwa, isi akabeghịkwa ya, ma ụlọ a ga-ewuru Jehova ga-adị ebube nke ukwuu, maakwa mma pụrụ iche nala niile. Ka m kwadebere ya ihe. Devid wee kwadebe ihe dị ukwuu tupu ya anwụọ.Ọ kpọkwara Sọlọmọn nwa ya ka o nye ya iwu ka o wuoro Jehova bụ Chineke Izrel ụlọ.Devid wee gwa Sọlọmọn nwa ya, sị: Ọ dị m nobi iwuru aha Jehova bụ Chineke m ụlọ.Ma okwu Jehova gbochiri m, wee sị, Ị wụfuwo ọbara nke ukwuu, i buwokwa oké agha dị iche iche. Ị gaghị ewuru aha m ụlọ, nihi na ị wụfuwo ọbara nke ukwuu nelu ala nihu m.Lee! E nwere nwa nwoke a ga-amụrụ gị. Ya onwe ya ga-abụ nwoke ga-enwe ezumike, m ga-emekwa ka o zuoro ndị iro niile gbara ya gburugburu ike; nihi na aha ya ga-abụ Sọlọmọn, m ga-enye Izrel udo na ịnọ jụụ nụbọchị ya.Ọ bụ ya ga-ewuru aha m ụlọ, ya onwe ya ga-abụrụ m nwa, mụ onwe m ga-abụkwara ya nna. M ga-emekwa ka ocheeze nke ọbụbụeze ya nIzrel guzosie ike ruo mgbe a na-akaghị aka.Ugbu a, nwa m, ka Jehova nọnyere gị, ị ga-enwekwa ihe ịga nke ọma wee wuo ụlọ Jehova bụ Chineke gị, dị nnọọ ka o kwuru banyere gị.Ma, ka Jehova nye gị ezi uche na nghọta, ka o nyekwa gị ntụziaka banyere Izrel, ka i debekwa iwu Jehova bụ Chineke gị.Ị ga-enwe ihe ịga nke ọma ma ọ bụrụ na i lezie anya wee debe ụkpụrụ na mkpebi ikpe Jehova nyere Mozis niwu banyere Izrel. Nwee obi ike, dịkwa ike. Atụla egwu, atụkwala ụjọ.Lee, noge m nọ ná mmekpa ahụ, m kwadebere otu narị puku talent ọlaedo na otu nde talent ọlaọcha maka ụlọ Jehova, a pụghịkwa ịtụ ọla kọpa na ígwè nihe ọtụtụ nihi na ha dị nnọọ ukwuu; m kwadebekwara osisi na nkume, ma ị ga-etinyekwu ihe na ha.I nwekwara nnọọ ọtụtụ ndị ọrụ, ndị na-awa nkume na ndị na-edo nkume na ndị ọkwá nkà na onye ọ bụla nwere nkà nụdị ọrụ ọ bụla.A pụghị ịgụ ọlaedo na ọlaọcha na ọla kọpa na ígwè dịnụ ọnụ ma ọlị. Bilie mee ihe, ka Jehova nọnyekwara gị.Devid wee nye ndị isi niile nke Izrel iwu ka ha nyere Sọlọmọn nwa ya aka, sị:Ọ bụ na Jehova bụ Chineke unu anọnyereghị unu, ọ bụ na o mebeghịkwa ka unu zuru ike gbaa gburugburu? Nihi na o nyewo ndị bi nala a naka m, e meriwokwa ala a nihu Jehova nakwa nihu ndị ya.Ugbu a, werenụ obi unu na mkpụrụ obi unu chọọ Jehova bụ Chineke unu, biliekwanụ wuo ebe nsọ Jehova bụ ezi Chineke, iji bubata igbe ọgbụgba ndụ Jehova na arịa ndị dị nsọ nke ezi Chineke nụlọ e wuuru aha Jehova. 